A Toyota Material Handlingtől 2018. október 1. óta rendelt összes elektromos raktári targonca beépített telematikával kerül szállításra. Azért építjük be a gyártás során az összes targoncába a telematikai hardvert, hogy a gyártás pillanatától azonnal elérhető legyen az összes adat az összes targonca adatainak hatékony elemzése és összehasonlítása érdekében. Ez lehetővé teszi a targoncaflotta teljes körű irányítását és a folyamatok optimalizálását a kívánt területeken, például a biztonság vagy termelékenység területén. A Toyota okostargoncák hardvere egy DHU2+ adatkezelő egységből és adóvevő berendezésből, egy antennából, egy ütközésérzékelőből, valamint egy billentyűzetből áll. Az integrált telematika azt jelenti, hogy az okostargoncák beépített telematikai hardverrel készülnek. Ez lehetővé teszi a targonca hálózatba kapcsolását, de a telematikai szoftver aktiválására így is szükség van. Az I_Site előfizetés semmilyen helyszíni előkészítést nem igényel: ez ugyanis egy, a világ minden részén 3G-kapcsolatot alkalmazó, mobil, ezért felhasználóbarát és költséghatékony megoldás. A hálózatba kapcsolás után a Toyota okostargoncák által létrehozott adatok a targoncáról közvetlenül a központi adatbázisba kerülnek továbbításra, az információ itt egy webes portál vagy mobilalkalmazás használatával tekinthető meg. Ez a Toyota által több, mint 10 éve létrehozott flottakezelő rendszer, az I_Site alkalmazás használatával történik, amelyhez jelenleg is több, mint 70 000 targonca csatlakozik. A portálon rögzítésre kerül az összes targonca aktivitása, elemzésre kész adatokat létrehozva. Ezután hozzáférhet az adatokhoz, és flottakezeléshez vagy prediktív szervizeléshez használhatja őket.